laion/Wikipedia-Exotic huggingface dataset:
אדאמה בארו

אדאמה בארו (באנגלית: Adama Barrow, נולד ב-16 בפברואר 1965) הוא פוליטיקאי ויזם נדל"ן גמבי, המשמש כנשיא המדינה השלישי מאז 19 בינואר 2017. בארו נולד בבאס סנטה סו שבמזרח המדינה ב-16 בפברואר 1965. למד בתיכון מוסלמי ולאחר מכן עבד כאיש מכירות. בארו עבר ללונדון שבממלכה המאוחדת ושם החל לעסוק בנדל"ן ובמקביל עבד כמאבטח. הוא חזר לגמביה בשנת 2006. הוא התמנה לגזבר המפלגה הדמוקרטית המאוחדת, אשר פעלה באופוזיציה. בספטמבר 2016 התמנה בארו למנהיג המפלגה. ב-30 באוקטובר 2016 בארו זכה בהתמודדות האופוזיציה על נשיאות המדינה. במהלך הקמפיין בארו הבטיח להחזיר את גמביה לחבר העמים הבריטי ולבית הדין הפלילי הבינלאומי, חיזוק חופש העיתונות, ולבצע רפורמה במערכת הביטחון. בארו זכה בבחירות עם 43.34% מהקולות, ובכך ניצח את יחיא ג'אמה (אשר קיבל 39.6% מהקולות). ג'אמה בתחילה קיבל את התוצאות, אך חזר בו לאחר מכן. כתוצאה מהקונפליקט, בארו ברח לסנגל השכנה והושבע בשגרירות הגמביאנית בדקר בירת סנגל בימים שלאחר מכן. לבסוף ג'אמה אף הוא יצא לגלות ובכך בארו חזר לארצו והחל לכהן כנשיא בפועל בינואר 2017. הוא הושבע בפעם השנייה ב-18 בפברואר, אך באופן פומבי מול אזרחי המדינה. בתחילת כהונתו הכריז בארו כי שמה הרשמי של גמביה ישונה מן "הרפובליקה האיסלמית של גמביה" לכדי השם "הרפובליקה של גמביה", ובכך ביטל את השינוי של ג'אמה קודמו. ב-14 בפברואר החלה גמביה בתהליך החזרתה לחברות בחבר העמים. בנאום הפתיחה שלו הודיע בארו כי הורה לשחרר את כל העצורים ללא משפט תחת משטרו של ג'אמה. ב-21 בספטמבר חתם בארו על צו לביטול עונש המוות. בנוסף על כך, הוא חתם גם על האמנה להגנה על זכויותיהם של כל מהגרי העבודה ובני משפחותיהם ועל אמנה כנגד נשק גרעיני. בנובמבר 2021 הכריז אדמה בארו על מועמדותו לבחירות לנשיאות ב-2024. בארו הוא חבר הקבוצה האתנית פולה והוא מוסלמי אדוק. הוא פוליגמיסט והוא נשוי לשתי נשים. משתי נשים אלו יש לבארו כארבעה ילדים בחיים. אחד מבניו נפטר בינואר 2017 כתוצאה מנשיכה של כלב. מדיה וקבצים בנושא אדאמה בארו בוויקישיתוף אדאמה בארו, ברשת החברתית פייסבוק אדאמה בארו, ברשת החברתית אקס (טוויטר)
סטודנט חופשי

האם התכוונתם ל... שומע חופשי – תלמיד שלא מן המניין במוסד להשכלה גבוהה סטודנט חופשי (סדרת טלוויזיה) – סדרת טלוויזיה אמריקאית מבית היוצר של ג'אד אפאטו
סטודנט חופשי (סדרת טלוויזיה)

סטודנט חופשי (באנגלית: Undeclared) הוא סיטקום אמריקאי שנוצר על ידי ג'אד אפאטו, ששודר ברשת פוקס בשנים 2001-2002. הסדרה נוצרה על ידי אפאטו כמעין סדרת-המשך לסדרתו הקודמת, "פריקים וגיקים", ששודרה ב-NBC ובוטלה אחרי עונה אחת בלבד. הסדרה מתארת את עלילותיהם של סטיבן קארפ (ג'יי בארושל) וחבריו, בשנתם הראשונה באוניברסיטה פיקטבית בצפון-מזרח קליפורניה. עלילת הסדרה מתרחשת בראשית שנות ה-2000 (שלא כמו "פריקים וגיקים", המתרחשת בשנות ה-80). עם השנים הפכה הסדרה לסדרת פולחן ובשנת 2012 דורגה במקום ה-16 ברשימה "25 סדרות הפולחן הטובות ביותר של 25 השנה האחרונות" של המגזין אנטרטיינמנט ויקלי. בין השחקנים הרבים שהופיעו בסדרה בתפקידי משנה/אורח/קמאו: אדם סנדלר, איימי פולר, ביזי פיליפס, בן סטילר, ג'ייסון סיגל, ג'נה פישר, דייוויד קרומהולץ, ויל פרל, טום ולינג, סאם לוין, סיימון הלברג, קווין הארט. הסדרה זכתה לביקורות חיוביות מצד המבקרים. באתר Metacritic, העונה הראשונה והיחידה של הסדרה זכתה לציון של 85 מתוך 100, על פי 24 ביקורות שונות. במהלך עונת השידורים המקורית שלה, לסדרה היו בממוצע 7.3 מיליון צופים והיא דורגה במקום 93 בדירוג הסדרות הנצפות ביותר לעונה. זרוקים ויורמים "סטודנט חופשי", במסד הנתונים הקולנועיים IMDb (באנגלית) "סטודנט חופשי", באתר Rotten Tomatoes (באנגלית) "סטודנט חופשי", באתר Metacritic (באנגלית) "סטודנט חופשי", במסד הנתונים הקולנועיים KinoPoisk (ברוסית) "25 Best Cult TV Shows from the Past 25 Years." Entertainment Weekly. August 3, 2012, p. 41. "Undeclared : Season 1". Metacritic. נבדק ב-19 בינואר 2015. {{cite web}}: (עזרה) "How did your favorite show rate?". USA Today. 28 במאי 2002. {{cite web}}: (עזרה)
המכללה הטכנולוגית של חיל החימוש

המכללה הטכנולוגית של חיל החימוש היה שמם של בית ספר תיכון ומכללה, אשר תפקידם היה להכשיר טכנאים, הנדסאים ועתודה אקדמאית לחיל החימוש. התלמידים בבית ספר זה היו מוגדרים כשוחרים ואת לימודיהם הם היו מתחילים בכיתות ט' או י' ומסיימים את לימודיהם בכיתה יב' או יד', חלק היה ממשיך להשלמות לתואר מהנדס מכונות כעתודה. בית הספר הוקם בשנת 1958 בצריפין במחנה של בה"ד 20, והתקיימה בו מסגרת של פנימייה, בשנת 1999 הוקם המחזור הראשון של מסלול בגרות מלאה שהיה תוכנית הדגל של המכללה. בשנת 2015 בית הספר נסגר עקב תוכנית פינוי של מחנה צריפין ומעבר בה"ד 20 לעיר הבה"דים. התלמידים פוזרו בין תיכונים שונים. המכללה הטכנולוגית של חיל החימוש, ברשת החברתית פייסבוק תולדות המכללה הטכנולוגית (הפנימייה) של חיל החימוש, באתר עמותת חיל הטכנולוגיה והאחזקה. מדיה וקבצים בנושא המכללה הטכנולוגית של חיל החימוש בוויקישיתוף המכללה הטכנולוגית של חיל החימוש שחר חי, התלמידים נגד סגירת ביה"ס: "לסיים בכבוד", באתר ynet, 9 בפברואר 2015 ערך זה הוא קצרמר בנושא חינוך ובנושא צה"ל. אתם מוזמנים לתרום לוויקיפדיה ולהרחיב אותו.
מיץ גזר

מיץ גזר הוא מיץ המופק מגזרים. מיץ גזר מכיל כמות גדולה של קרוטן, מקור חשוב לוויטמין A, וכן הוא עשיר בוויטמין B, חומצה פולית ומינרלים חשובים הזקוקים לגוף כגון סידן, נחושת, מגנזיום, אשלגן, זרחן וברזל. מכחצי קילוגרם של גזרים ניתן להפיק כוס מיץ של כ-250 מיליליטר, כמות זו של מיץ נחשבת לכמות קטנה ביחס למיצים המופקים מפירות כגון תפוחים או תפוזים. הסיבה לכך היא כמות הציפה הרבה של הגזר, ביחס לפירות וירקות אחרים. כמו מאכלים אחרים העשירים בבטא-קרוטן, צריכה של מיץ גזר בכמויות גדולות עלולה להוביל ל"קרוטנודרמה" - מצב בו העור מקבל גוון כתמתם-כתום. שתיית שלוש כוסות מיץ גזר ביום במשך תקופה קצרה תוביל למצב זה. טעמו של מיץ הגזר הוא מתוק באופן טבעי, ובניגוד לרוב המיצים הוא אינו שקוף. לרוב, מיץ הגזר נצרך כמשקה בריאות. במשך מאות שנים הכינו מגזרים מרקים ומיצים ברחבי העולם. באמריקה, נעשה שימוש במיץ גזר כדי להעניק לגבינות גוון כתום כהה יותר. כוס אחת של מיץ גזר סחוט מכילה את הערכים הבאים, לפי מחלקת החקלאות של ארצות הברית: קלוריות: 95 שומנים: 0.35 פחמימות: 21.90 סיבים: 1.9 חלבונים: 2.24 כולסטרול: 0.010 שייק מדיה וקבצים בנושא מיץ גזר בוויקישיתוף גזר - מלך הבריאות Kristin Mortensen. "Toxicity of Carrot Juice". Livestrong.com. eMedicine - Carotenemia : Article by Robert A Schwartz
רכס סיבולה

רכס סִיבּוֹלָה (באנגלית:  Sibola Range) הוא רכס הרים המהווה תת-רכס של רכסי טאהצה, בצפון פרובינציית קולומביה הבריטית שבקנדה. שטחו של הרכס 546 קמ"ר, גובהו 1,777 מטרים מעל פני הים, והוא ממוקם צפונית לאגם טאהצה. שם הרכס אומץ רשמי ב-15 ביולי 1936. הרכס נקרא על שם סיבולה, אחת משבע ערי הזהב האגדיות. רכס סיבולה באתר ממשלת קולומביה הבריטית רכס סיבולה באתר ממשלת קנדה תצלום לוויין ומידע גאוגרפי מפה טופוגרפית של רכס סיבולה רכס סיבולה באתר summitsearch מזג אוויר עדכני עבור רכס סיבולה תחזית מזג אוויר עדכנית עבור רכס סיבולה סטטיסטיקות מזג אוויר עבור רכס סיבולה לפי מקור אחר 180 קמ"ר מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
גרו הרלם ברונדטלנד

גרו הרלם ברונדטלנד (בנורווגית: Gro Harlem Brundtland, נולדה ב-20 באפריל 1939) היא פוליטיקאית נורווגית, אשר כיהנה כראש ממשלת נורווגיה במשך שלוש פעמים (1981, 1986–1989, 1990–1996). בנוסף על כך, ברונדטלנד כיהנה כמנהלת ארגון הבריאות העולמי בשנים 1998–2003 וכמנהיגת מפלגת העבודה בשנים 1979–1996. מאז עזיבתה את הפוליטיקה, ברונדטלנד עוסקת רבות בפיתוח בר-קיימא. בעבר גם כיהנה כסגנית יו"ר האינטרנציונל הסוציאליסטי. ברונדטלנד נחשבת לאישיות מתונה במפלגתה, ולאורך השנים תמכה בהצטרפות נורווגיה לאיחוד האירופי. ברונדטלנד נולדה באוסלו בשנת 1939. היא הוכשרה כרופאה בתחילה. היא התחתנה ב-9 בדצמבר 1960 ונולדו לה ארבעה ילדים. בשנת 1963 סיימה לימודי תואר ראשון באוניברסיטת אוסלו ובשנת 1965 סיימה תואר שני באוניברסיטת הרווארד. לאחר לימודיה, עבדה ברונדטלנד בשירות הבריאות של אוסלו. תפקידה הפוליטי הראשון היה בתור שרת הסביבה בשנים 1974–1979. בפברואר 1981 נבחרה להיות ראשת הממשלה הראשונה בנורווגיה, אך היא עזבה את התפקיד באוקטובר של אותה השנה. ממשלתה השנייה של ברונדטלנד (אשר פעלה בשנים 1986-1989) ידועה בשל שיעור הנשים הגבוה שלה- כמעט מחצית (8 שרות מתוך 18 חברי ממשלה). במהלך כהונתה השלישית כראשת ממשלה, לקחה ממשלת נורווגיה חלק מרכזי בשיחות ובפיתוח הסכמי אוסלו, אם כי לאורך התהליך ארצות הברית הלכה והפכה לדומיננטית יותר בגישור. במאי 1998 ברונדטלנד מונתה למנהלת ארגון הבריאות העולמי. במהלך כהונתה, ברונדטלנד עסקה רבות במלחמה כנגד תופעת העישון. היא החזיקה בתפקיד זה עד שנת 2003. ב-22 ביולי 2011 ברונדטלנד כמעט נרצחה במתקפת הטרור בנורווגיה שבוצעה על ידי אנדרס ברינג בריוויק. היא שהתה באי שבו בוצע הטבח כשעתיים לפני הגעתו של ברייוויק. בחקירתו, הודה ברייויק כי ברונדטלנד הייתה אחד מיעדיו העיקריים. הוא תכנן באופן מפורט לחטוף אותה ולרצוח אותה בשידור חי באינטרנט. גרו הרלם ברונדטלנד, באתר אנציקלופדיה בריטניקה (באנגלית) גרו הרלם ברונדטלנד, במסד הנתונים הקולנועיים IMDb (באנגלית) גרו הרלם ברונדטלנד, באתר Discogs (באנגלית)
סיבולה

האם התכוונתם ל... רכס סיבולה – רכס הרים בצפון פרובינציית קולומביה הבריטית שבקנדה סִיבּוֹלָה (אנ') – אחת משבע ערי הזהב האגדתיות סיבולה (מחוז) – מחוז בניו מקסיקו
צ'ארלס א' וילסון

צ'ארלס ארווין וילסון ׁ(באנגלית: Charles Erwin Wilson;‏ 18 ביולי 1890 – 26 בספטמבר 1961) היה איש עסקים, מהנדס ופוליטיקאי אמריקאי ששימש כמזכיר ההגנה של ארצות הברית בשנים 1953–1957 תחת ממשלו של הנשיא הרפובליקני דווייט אייזנהאואר. בנוסף על כך, כיהן גם כנשיא ומנכ"ל ג'נרל מוטורס. וילסון נולד באוהיו בשנת 1890. הוא למד הנדסה באוניברסיטת קרנגי מלון וסיים את התואר הראשון שלו בשנת 1909, ולאחר מכן החל לעבוד בהנדסה בפיטסבורג שבפנסילבניה. העסק בו וילסון עבד פיתח ציוד רב עבור הצי והצבא האמריקאים בזמן מלחמת העולם הראשונה. הוא התחתן ב-11 בספטמבר 1912 ונולדו לו חמישה ילדים. בשנת 1919 החל וילסון לעבוד באחת מחברות הבת של ג'נרל מוטורס. הוא כיהן כמנכ"ל החברה עד למינויו לתפקיד מזכיר ההגנה בינואר 1953. תפקידו בחברה עורר תחילה מחלוקת בדיון בפני הסנאט של ארצות הברית, ולכן הסכים וילסון (בלחץ הסנאט) למכור את מניותיו בחברה, אשר היו בשווי של 2.5 מיליון דולרים. למרות המחלוקת, אושר מינויו של וילסון בסנאט ברוב של 77 תומכים אל מול 6 מתנגדים. בתחילת כהונתו התרחשה מלחמת קוריאה, שלאחריה קיצץ באופן משמעותי את תקציב הביטחון. וילסון ביצע רפורמות ייעול מעמיקות ביותר במערכות ההגנה האמריקאיות. במסגרת רפורמות אלו, העמיקה ארצות הברית את ההסתמכות על נשק גרעיני, חיזקה את כוחה האווירי, קיצצה בכוחות היבשה ויעלה אותו. מדיניות זו הייתה שנויה מאוד במחלוקת באותן השנים. בנוסף על הרפורמות, יזם חוקים כנגד ניסויים בבני אדם. הוא החליט לעזוב את תפקידו בתחילת כהונתו השנייה של אייזנהואר. לאחר סיום עשייתו הציבורית, וילסון עזב למישיגן, שם השקיע בעסקים ובמשפחתו. הוא נפטר בלואיזיאנה ונקבר בבית קברות של הבונים החופשיים בפרברי דטרויט. מדיה וקבצים בנושא צ'ארלס א' וילסון בוויקישיתוף צ'ארלס א' וילסון, באתר "Find a Grave" (באנגלית)
מישל לוהאן גרישם

מישל לוהאן גרישם (באנגלית: Michelle Lujan Grisham; נולדה ב-24 באוקטובר 1959) היא פוליטיקאית אמריקאית חברת המפלגה הדמוקרטית המכהנת כמושלת ניו מקסיקו. קודם לכן כיהנה כנציגת המחוז הראשון של ניו מקסיקו בבית הנבחרים של ארצות הברית. בנובמבר 2018 נבחרה לתפקיד מושל ניו מקסיקו, ובראשית ינואר נכנסה לתפקידה. נבחרה לכהונה שנייה בבחירות 2022. לוהאן גרישם נולדה בלוס אלמוס שבניו מקסיקו, בתם של באדי וסוניה. ב-1977 סיימה לימודי תיכון בסנטה פה. אחותה של לוהאן גרישם מתה מגידול סרטני במוחה בגיל 21, מאבקה הרפואי הביא להתרוששות משפחתה ודחף את לוהאן גרישם לקריירה ציבורית. ב-1981 היא סיימה תואר ראשון באוניברסיטת ניו מקסיקו וב-1987 סיימה לימודי תואר JD במשפטים מאוניברסיטת ניו מקסיקו. לאחר הלימודים עבדה בלשכת עורכי הדין של ניו מקסיקו ועמדה בראש תוכנית הפניית קשישים לעורכי דין. בשנים 1991–2002 עבדה כמנהלת הסוכנות לענייני הזדקנות של מדינת ניו מקסיקו. בשנים 2002–2004 כיהנה כמזכירה לענייני הזדקנות ושירותים לטווח ארוך ובשנים 2004–2007 כיהנה כמזכירת הבריאות בקבינט של מושל ניו מקסיקו. ב-2008 התמודדה בבחירות המקדימות של המפלגה הדמוקרטית לקראת הבחירות לקונגרס, אך סיימה במקום השלישי. בשנים 2010–2012 כיהנה בראש מועצת מחוז ברנליאו שבניו מקסיקו. ב-2012 ניצחה כמועמדת המפלגה הדמוקרטית בבחירות לנציגות המחוז הראשון של ניו מקסיקו בבית הנבחרים של ארצות הברית. היא נכנסה לתפקידה בינואר 2013. מאז נבחרה לשתי תקופות כהונה נוספות. מאז 2017 היא מכהנת כראש השדולה ההיספנית בקונגרס. לוהאן גרישם התמודדה כנציגת המפלגה הדמוקרטית לתפקיד מושל ניו מקסיקו במסגרת הבחירות בארצות הברית ב-2018, וגברה בהן על מועמד המפלגה הרפובליקנית סטיב פירס עם 57% מקולות הבוחרים. בבחירות 2022 נבחרה לכהונה שנייה, לאחר שניצחה את המועמד הרפובליקני, מארק רונצ'טי, עם 52% מהקולות. לוהאן נישאה לגרגורי גרישם בשנת 1982. היא התאלמנה מגרגורי בשנת 2004, כאשר נפטר עקב מפרצת תוך-גולגולתית. לזוג נולדו שתי בנות. ב-2022 נישאה בשנית למנואל קורדובה, בעל עסק קטן מאלבקרקי, כאשר סגנית נשיא ארצות הברית, קמלה האריס, אישרה את נדריי הזוג. מדיה וקבצים בנושא מישל לוהאן גרישם בוויקישיתוף אתר האינטרנט הרשמי של מישל לוהאן גרישם (באנגלית) מישל לוהאן גרישם, ברשת החברתית פייסבוק מישל לוהאן גרישם, ברשת החברתית אקס (טוויטר) מישל לוהאן גרישם, ברשת החברתית אינסטגרם מישל לוהאן גרישם, ברשת החברתית LinkedIn מישל לוהאן גרישם, סרטונים בערוץ היוטיוב מישל לוהאן גרישם באתר בית הנבחרים מישל לוהאן גרישם, באתר המדריך הביוגרפי של הקונגרס של ארצות הברית (באנגלית) Sister's death drives Lujan Grisham, פוליטיקו, 18 בינואר 2013 Lujan Grisham's Long-Term Goals Are in Focus, ‏rollcall.com, ‏11 באוגוסט 2013 Dan Boyd / Journal Capitol Bureau Chief, VP Kamala Harris set to officiate Lujan Grisham's wedding next month, Albuquerque Journal, ‏2022-04-19 (באנגלית)
מטרופולין (אלבום)

מטרופולין הוא אלבום הבכורה של הפרויקט המוזיקלי שהפיק עופר מאירי, מטרופולין, שיצא באמצע 2005. בפרויקט משתתפים אמנים ישראלים רבים בשילוב נגינות מלודיות, סינתיסייזרים וכלי מיתר. "מטרופולין" מורכב מ-13 קטעים "שנכתבו בעיר של מהר, סיפוקים מידיים, מהגרים וחיים בעתיד לא ברור", כהגדרת הקומוניקט של האלבום. באלבום שרים שורה של אמנים מוכרים כדוגמת דנה ברגר, אפרת גוש ורוני אלטר, וכן מאירי עצמו. ההפקה המוזיקלית של האלבום משלבת בין רוק לצ'ילאאוט וטריפ הופ, והציג צלילים אשר טרם נשמעו בסצנת המוזיקה העברית. בסוף 2005 יצא האלבום במהדורה עם שני שירים נוספים - עיבוד מחודש לשיר "מלאכים", וגרסת כיסוי לשירו של שלום חנוך "בלי לומר מילה", אותו חידשה הלהקה לכבוד מצעד הפזמונים השנתי של גלגלצ. בפברואר 2006 זכה האלבום בתואר "אלבום השנה" בטקס פרסי עמ"י של ערוץ 24. מהאלבום נמכרו כ-30,000 עותקים.
רכס מוריס

רכס מוריס (באנגלית: Morice Range) הוא רכס הרים המהווה תת-רכס של רכסי טאהצה בצפון פרובינציית קולומביה הבריטית שבקנדה. גובהו של הרכס 1,794 מטרים מעל פני הים, ושטחו של הרכס 633 קמ"ר; הרכס ממוקם ממערב לאגם מוריס, וזרוע של האגם חוצה את הרכס. שמו של הרכס ניתן לו רשמית ב-16 באפריל 1985, על פי הצעתו של הגאולוג קארל ריקר, והוא נקרא על שם אגם מוריס הסמוך. רכס מוריס באתר ממשלת קולומביה הבריטית תצלום לוויין ומידע גאוגרפי מפה טופוגרפית של רכס מוריס רכס מוריס באתר summitsearch מזג אוויר עדכני עבור רכס מוריס תחזית מזג אוויר עבור רכס מוריס סטטיסטיקות מזג אוויר עבור רכס מוריס מידע גאוגרפי לפי מקור אחר שטחו 500 קמ"ר מידע גאוגרפי באתר אנציקלופדיית ההרים הקנדית ההיסטוריה של שם הרכס
מגלן ענק

מגלן ענק (שם מדעי: Thaumatibis gigantea) הוא מין יחידי בסוגו של מגלן. מגלן זה כמעט נכחד מהעולם. הוא מצוי ביערות של צפון קמבודיה, דרום לאוס ואולי גם בווייטנאם ובמלזיה. בעבר חי גם בתאילנד. זהו המין הגדול ביותר של מגלן. אורכו של המגלן הענק 102–106 ס"מ, גובהו כ-100 ס"מ ומשקלו כ-4.2 ק"ג. המגלן שחור בצבעו עם ראש קירח בצבע אפור, מקור מעוקל ורוד ופס לבן לאורך הצוואר. הרגליים ורודות. הכנפיים אפורות-כסופות. המגלן חי סביב בריכות וביצות ערבות לחות ויערות נשירים בצפון קמבודיה, דרום לאוס ואולי גם בווייטנאם ובמלזיה. המגלן שולה מהמים את טרפו, הכולל חרקים, חסרי חוליות שונים, דגים וצפרדעים. לעיתים המגלנים יעבדו בזוגות כדי לחטוף טרף. הם מקננים על העצים ומטילים שתי ביצים לעונה. מגלן זה כמעט נכחד מהעולם עקב ניקוז וייבוש ביצות, כריתת היערות בהם הם נמצאים, ריבוי טורפים וגידול אנושי מואץ בסביבתם. נכון ל-2013 נותרו כ-100 פרטים בוגרים שלו. מדיה וקבצים בנושא מגלן ענק בוויקישיתוף מגלן ענק, באתר Animal Diversity Web (באנגלית) מגלן ענק, בבסיס הנתונים ARKive (באנגלית) מגלן ענק, באתר האנציקלופדיה של החיים (באנגלית) מגלן ענק, באתר GBIF (באנגלית) מגלן ענק באתר הרשימה האדומה של IUCN
מיץ חמוציות

מיץ חמוציות הוא מיץ המופק מחמוציות. לרוב, מוהלים את המיץ בתערובת עם מיצים אחרים או שממתיקים אותו עם סוכר. כוס מיץ חמוציות טהור שמכיל כ-248 גרמים, הוא מקור עשיר לנוגדי חמצון, ויטמין C וחומצה סליצילית. בכוס אחת (248 מיליליטר) ישנם: 108 קילו-קלריות, 26.18 גרם פחמימות, 0.65 גרם חלבונים, 75.6 מיליגרם של ויטמין C (שהם 91% מן המשקה), 4.3 מיליגרם של כולין, ו-0.22 מיליגרם של ויטמין B3. כמו כן המיץ עשיר במינרלים, כוס אחת מכילה 46 מיליגרם של סידן, 12 מיליגרם של מגנזיום, 182 מיליגרם של אשלגן, 14 מיליגרם נתרן ועוד. מיץ חמוציות נחשב למשקה חומצי בעל רמת PH שנעה בין 2.3 ל-2.5. מיץ חמוציות הוא משקה המסייע במניעת מחלות וכן בניקוי הגוף מפסולת. המיץ מסייע בעיקר לחולים בעלי מחלות בדרכי השתן. הנוזל החומצי "מחטא" את שלפוחית השתן ומונע הצטברות של חיידקים מעוררי דלקות ומחלות דוגמת אשריכיה קולי (אשר מצוי במעיים, אך הימצאותו בדרכי השתן אינה תקינה). למיץ יש גם תועלת בשיפור לחץ הדם, שמירה על בריאות השיניים (הוא מחטא את החניכיים ומונע פלאק בשן) מניעת מחלות סרטן ומחלות בכלי הדם. סגולותיו הרפואיות של מיץ החמוציות נבדקו ונבדקים על ידי רופאים וביולוגים ברחבי העולם. מחקרים הראו כי רמת החמוציות הגבוהה של המשקה, יחד עם כימיקלים המצויים בצמח החמוצית כגון אנתוציאנין, הם שמקנים לו יכולות אלה. משנת 1999 עד 2006, מחיר חבית של מיץ חמוציות מן היצרן Ocean Spray (חברה אמריקאית הסוחרת במשקה בכמויות גדולות) עלה מ-14.79 דולרים ל-47.69 דולרים, עלייה של 222% במחיר. "אושן ספריי" היא חברה המייצרת ומשווקת מיצי חמוציות בארצות הברית וחולשת של 60% מן השוק האמריקאי. בין השנים 2005 עד 2006, הייתה ירידה של 2.6 אחוזים בשתיית מיצים, אך הביקוש למיץ חמוציות עלה ב-9.99 אחוזים. מדיה וקבצים בנושא מיץ חמוציות בוויקישיתוף 6 Proven Health Benefits Of Cranberry Juice, Organic Facts, ‏2008-04-07 (באנגלית אמריקאית) "15 Amazing Benefits of Cranberry Juice | Organic Facts". Organic Facts (באנגלית אמריקאית). 2008-04-07. נבדק ב-2018-03-23. Arpita Basu, Nancy M. Betts, Jennifer Ortiz, Brandi Simmons, Mingyuan Wu, Timothy J. Lyons, Low-calorie Cranberry Juice Decreases Lipid Oxidation and Increases Plasma Antioxidant Capacity in Women with Metabolic Syndrome, Nutrition research (New York, N.Y.) 31, 2011-03, עמ' 190–196 doi: 10.1016/j.nutres.2011.02.003
MTV Unplugged

MTV Unplugged ("אנפלאגד", ללא-חיבורים) היא תוכנית טלוויזיה בה רשת MTV מפיקה הופעות אקוסטיות לאמנים שונים. חלק מן ההופעות הפכו לאלבומי הופעה ולמארזי DVD. הסדרה שודרה בקביעות מ-1989 עד 1999. מאז שנת 2000 ועד 2009 שודרה התוכנית בתדירות נמוכה יותר, כאשר הוא נקראה בדרך כלל בשם "MTV Unplugged No. 2.0". מאז 2009, התוכנית משודרת מדי פעם, לפעמים באינטרנט בלבד. התוכניות והספיישלים שהופקו נהגו לרוב להציג אמן או להקה אחת, תוך שילוב ביצועים של הלהיטים הגדולים שלהם וגרסאות כיסוי. המונח "unplugged" מתייחס למוזיקה שבדרך כלל מנוגנת בכלים חשמליים (כגון גיטרה חשמלית או סינתיסייזר), אך מנוגנת במקום זאת בכלים לא חשמליים, למשל גיטרה אקוסטית או פסנתר, אם כי עדיין נעשה שימוש במיקרופון לשירה. ברוב המקרים, גיטרת הבס משתמשת בהגברה, ולעיתים נעשה שימוש באורגן האמונד. את התוכנית הגו שני מפקים ברשת MTV בניו-יורק, בוב סמול וג׳ים ברנס. הקונספט המקורי היה לכנס בחדר אחד כמה מבצעים, לתת להם לאלתר ולצלם את האירוע. בשלב הראשון לא חשבו לשלב בתוכנית כוכבים גדולים, אך כבר בהתחלה הסתבר שיש פוטנציאל לקונספט, הקהל הביע עניין גדול ברעיון כתגובה לעליית המוזיקה האלקטרונית, והיה ביקוש לראות אנשים מנגנים מוזיקה, ללא כל האפקטים והיומרות שיש במופע רוקנרול שגרתי. התוכנית עלתה לשידור בנובמבר 1989, שתחילה צולמו 13 פרקים בלבד, אך עם הצלחת התוכנית הופקו פרקים נוספים. באפריל 1990 הופיע הגיטריסט סטיבי ריי וון בתוכנית, זו הייתה ההופעה האחרונה שלו בטלוויזה, זמן קצר לפני שנהרג בתאונת מסוק באוגוסט אותה שנה. בשנת 1991 הופיעה בתוכנית להקת אר.אי.אם., זמן קצר לאחר צאת אלבומם המצליח ביותר Out of Time, ההופעה בתוכנית קידמה את מכירות האלבום וגמרה לאמנים אחרים להסכים ולהופיע בה. בשנת 1992 הופיע בתוכנית אריק קלפטון, בעקבות המופע יצא אלבום יצא אלבום, אשר זיכה אותו בשישה פרסי גראמי וכלל גרסה חדשה לשירו הוותיק Layla שהפך שוב ללהיט. בשנת 1993 הופיעה בתוכנית להקת להקת נירוונה, שהייתה אחת מההופעות הטלוויזיוניות האחרונות של קורט קוביין לפני שהתאבד. אלבום ההופעה היה לרב מכר. בשנת 1995 הופיעה בתוכנית להקת קיס, שבעקבות הצלחתה התאחדה הלהקה ב-1996, לאחר 17 שנה שבה לא פעלה. הופעתה של להקת אליס אין צ'יינס, שקוימה בתקופה בה נאבק סולן הלהקה, ליין סטאלי, בהתמכרות להרואין - התמכרות שגרמה למותו. בשנת 1996 הופיעה בתוכנית להקת אואזיס, הופעה שהייתה בסכנת ביטול לאחר שסולן הלהקה, ליאם גלאגר, פרש ממנה בטענה שגרונו כואב. אחיו, נואל גלאגר, לקח על עצמו את השירה, וקיים את ההופעה. באותה שנה הופיעה גם להקת אליס אין צ'יינס, הופעה שקוימה בתקופה בה נאבק סולן הלהקה, ליין סטאלי, בהתמכרות להרואין - התמכרות שגרמה למותו. בשנת 2001 הופיע בתוכנית לורין היל עם גיטרה בלבד, הופעה שגם יצאה אחר כך כאלבום. בשנת 2005 חזרה התוכנית לאחר הפסקה של שלוש שנים עם הופעה של אלישה קיז. MTV Unplugged, במסד הנתונים הקולנועיים IMDb (באנגלית) MTV Unplugged, באתר Rotten Tomatoes (באנגלית) המיטב של התוכנית "אנפלאגד", באתר הארץ, 28 ביולי 2002 אור ברנע, התחברו לעצמם, באתר ynet, 15 בינואר 2010 רויטרס, התוכנית "אם-טי-וי אנפלאגד" חוזרת, באתר הארץ, 3 ביוני 2007 עירוי דם לקריירה, חדשות, 23 במאי 1993 Dave Simpson, REM's Mike Mills: 'To expose yourself, warts and all, was very daunting', The Guardian, ‏31 May 2017 יורים באפלה, חדשות, 5 באפריל 1993 הילית וולברג, עכבר העיר, אלישיה, איפה המפתחות?, באתר הארץ, 17 בינואר 2006
טינמו אפור

טינמו אפור (שם מדעי: Tinamus tao) הוא מין עוף ממשפחת הטינמיים ואחד מהגדולים במשפחה. הוא חי בטבע באמריקה הדרומית ומצוי בסכנת הכחדה. אורכו של הטינמו כ-46 ס"מ ומשקלו עד 2 ק"ג. הוא בעל נוצות אפורות ברובן עם ראש וצוואר מנומרים בלבן, עיניים שחורות ופסים כהים לאורך הכנפיים. השת בצבע זהוב והרגליים הגדולות לבנות. זהו עוף החי לבדו או בזוגות ולא בקבוצות גדולות. תפוצתו היא בצפון ברזיל וכן במזרח אקוודור, מזרח פרו, קולומביה, צפון ונצואלה, צפון בוליביה וגויאנה. הוא חי ביערות גשם וביערות הרריים לחים. הטינמו ניזון מפירות וזרעים על הקרקע או משיחים. הטינמו מקנן על הקרקע והזכר דוגר על הביצים עד לבקיעה. Tinamus tao larensis Tinamus tao kleei Tinamus tao septentrionalis Tinamus tao tao מדיה וקבצים בנושא טינמו אפור בוויקישיתוף טינמו אפור, באתר ITIS (באנגלית) טינמו אפור, באתר NCBI (באנגלית) טינמו אפור, באתר Animal Diversity Web (באנגלית) טינמו אפור, באתר GBIF (באנגלית) טינמו אפור באתר הרשימה האדומה של IUCN
אנפה קיסרית

אנפה קיסרית (שם מדעי: Ardea insignis) היא מין של אנפה גדולה מהסוג אנפה החיה בצפון-מזרח הודו ובדרום-מזרח אסיה. אנפה זו כמעט נכחדה בטבע. זוהי האנפה השנייה בגודלה לאחר אנפת גוליית. גובהה מגיע ל-127 ס"מ, מוטת כנפיה ל-54–57 ס"מ ומשקלה ל-2–5.6 ק"ג. זוהי אנפה אפורה בעלת צוואר ארוך ובעלת נוצות לבנות משתלשלות על צווארה ומעל כנפיה. המקור שחור והסנטר לבן. הבטן לבנה והרגליים אפורות עם קרומי שחייה. היא נפוצה סביב ביצות ויערות טרופיים בצפון הודו, בהוטן, בורמה ובנגלדש ואולי גם בנפאל. כמו רוב האנפות היא דייגת מוכשרת התוקפת את קורבנה עם מקורה הארוך במהירות. האנפה כמעט נכחדה בטבע עקב פגיעה בבית גידולה ופיתוח מואץ של נהרות באזור חיותה. מדיה וקבצים בנושא אנפה קיסרית בוויקישיתוף אנפה קיסרית, באתר ITIS (באנגלית) אנפה קיסרית, באתר NCBI (באנגלית) אנפה קיסרית, באתר Animal Diversity Web (באנגלית) אנפה קיסרית, באתר האנציקלופדיה של החיים (באנגלית) אנפה קיסרית, באתר GBIF (באנגלית) אנפה קיסרית באתר הרשימה האדומה של IUCN
חסידה מזרחית

חסידה מזרחית (שם מדעי: Ciconia boyciana) היא מין של חסידה גדולה ממשפחת החסידתיים החיה במזרח אסיה. היא נמצאת במזרח סין ורוסיה ובעבר גם ביפן וקוריאה מהן נכחדה. חסידה זו גדולה מהחסידה הלבנה, ואורכה 100–130 ס"מ, גובהה מגיע ל-110–150 ס"מ ומשקלה ל-3–6 ק"ג. היא דומה במראה לחסידה הלבנה, אך בעלת מקור גדול ואפור, עיניים מוקפות בטבעת אדומה ודלדול אדום מתחת המקור. החסידה חיה בבדידות חוץ מבעונת הרבייה. היא מצויה בין גדות ביצות ונהרות ומחפשת חרקים, דגים, דו-חיים, זוחלים ויצורים קטנים נוספים. חסידה זו נמצאת בסכנת הכחדה בבית גידולה בטבע. מדיה וקבצים בנושא חסידה מזרחית בוויקישיתוף חסידה מזרחית, באתר ITIS (באנגלית) חסידה מזרחית, באתר NCBI (באנגלית) חסידה מזרחית, באתר Animal Diversity Web (באנגלית) חסידה מזרחית, בבסיס הנתונים ARKive (באנגלית) חסידה מזרחית, באתר GBIF (באנגלית) חסידה מזרחית באתר הרשימה האדומה של IUCN